CAMARA DE

COMPTOS

DE NAVARRA

NAFARROAKO

KONTUEN

GANBERA

Lizarrako Udala, 2014

2016ko martxoa

Aurkibidea

*Orrialdea*

[I. Sarrera 3](#_Toc450298290)

[II. Helburua 6](#_Toc450298291)

[III. Norainokoa 7](#_Toc450298292)

[IV. 2014ko kontu orokorrari buruzkoiritzia 8](#_Toc450298293)

[IV.1. Udalaren 2014ko ekitaldiko kontu orokorra 9](#_Toc450298294)

[IV.2. Legezkotasunaren betetzeari buruzko iritzia 9](#_Toc450298295)

[IV.3. 2014ko abenduaren 31ko egoera ekonomiko-finantzarioa 9](#_Toc450298296)

[IV.4 Aurrekontu-egonkortasuneko eta finantza-iraunkortasunaren helburuak betetzea 14](#_Toc450298297)

[IV.5. Aurreko txostenetan Kontuen Ganberak emandako gomendioen betetze-maila. 14](#_Toc450298298)

[V. Kontu orokor bateratuaren laburpena 15](#_Toc450298299)

[V.1. Aurrekontu bateratuaren betetze-egoera 15](#_Toc450298300)

[V.2. Aurrekontu-emaitza bateratua 16](#_Toc450298301)

[V.3. Diruzaintza-gerakinaren egoera-orri bateratua 16](#_Toc450298302)

[V.4. Egoera-balantze bateratua 17](#_Toc450298303)

[V.5. Galeren eta irabazien kontu bateratua 18](#_Toc450298304)

[VI. Iruzkinak, ondorioak eta gomendioak 19](#_Toc450298305)

[VI.1. Alderdi orokorrak 19](#_Toc450298306)

[VI.2. Langileak 20](#_Toc450298307)

[VI.3. Ondasun arruntetako eta zerbitzuetako gastuak 22](#_Toc450298308)

[VI.4. Transferentzia arruntak 23](#_Toc450298309)

[VI.5. Inbertsioak 23](#_Toc450298310)

[VI.6. Aurrekontuko diru-sarrerak 24](#_Toc450298311)

[VI.7. Hirigintza 25](#_Toc450298312)

[VI.8. “Entidad para la gestión del desarrollo municipal y socioeconómico de Estella-Lizarra, SA” (GEDEMELSA) udal sozietatea. 27](#_Toc450298313)

[Eranskina: 2014ko kontu bateratuen oroit idazkia 28](#_Toc450298314)

I. Sarrera

Bere jarduera-programari jarraituz, Kontuen Ganberak Lizarrako Udalaren eta haren erakunde autonomo “Julián Romano” Musika Patronatuaren 2014ko kontu orokorraren erregulartasunari buruzko fiskalizazioa egin du.

Lizarrako udalerriak 15,39 km2-ko hedadura du, eta 13.695 biztanle zituen 2014ko urtarrilaren 1ean.

Udalaren eta haren menpeko erakundeen osaera ondoko grafikoan agertzen da:

Lizarrako Udala

Sektore publiko administratiboa

ERAKUNDE AUTONOMOAK

Musika Patronatua

Enpresen sektore publikoa

Entidad para la gestión del desarrollo municipal y socioeconómico de Estella-Lizarra, S.A.

2014ko ekitaldia ixtean, erakunde horien funtsezko datu ekonomikoak honako hauek ziren:

* Sektore Publiko Administratiboa, Udalak berak eta bere erakunde autonomo bakarrak, “Julián Romano” Musika Patronatuak, osatua.

|  |  |  |  |  |
| --- | --- | --- | --- | --- |
| Entitatea | Aitortutako betebeharrak | | Aitortutako eskubideak | Langileak, 2014-12-31n |
| Udala | | 10.667.099 | 11.400.680 | 131(1) |
| Musika Patronatua | | 380.596 | 408.695 | 16 |
| -Bateratzearen doitzeak | | -256.453 | -256.453 | - |
| Guztizkoa, bateratua | 10.791.242 | | 11.552.921 | 150 |

(1) Kopuru honek gizarte enpleguko programako 15 parte-hartzaileak biltzen ditu. Haiekiko lan-harremana 2014ko abenduaren 30ean amaitu zen.

Udalak “Julián Romano” Musika Patronatua erakunde autonomoari egindako ekarpena 220.661 eurokoa izan zen. Ekitaldiaren amaieran ia guztiz ordainduta zegoen.

* Enpresen Sektore Publikoa: 2006an, Udalak “Entidad para la gestión del desarrollo municipal y socioeconómico de Estella-Lizarra, SA” (GEDEMELSA) enpresa sortu zuen, 60.500 euroko kapital sozialarekin, jabetza osoa Udalarena duena. Elkarte horrek ez du inolako jarduerarik egin sortu zenetik. 2014an, 3.235 euroko gastuak eta 2.447 euroko diru-sarrerak dauzka.

Udala Jurramendiko Mankomunitateko kidea da, eta horren bitartez uraz hornitzeko eta hondakinak biltzeko zerbitzuak ematen ditu. Lizarraldeko Turismo Partzuergoan eta L’Urederra elkartean ere parte hartzen du. Partzuergoak 293.343 euroko gastua ekarri dio Udalari, eta L’Urederra Elkarteak, berriz, ez dio inongo gasturik ekarri.

Laburbilduz, ematen dituen zerbitzu publiko nagusiak eta haiek emateko modua ondoko taulan ageri direnak dira:

| Zerbitzua | Udala | Erakunde autonomoak | Mankomunitatea | Zerbitzu kontratuak |
| --- | --- | --- | --- | --- |
| Zerbitzu administratibo orokorrak | X |  |  |  |
| Musika eskola |  | X |  |  |
| Hirigintza | X |  |  |  |
| Ur-hornidura |  |  | X |  |
| Hiri hondakinak |  |  | X |  |
| Kale garbiketa |  |  |  | X |
| Udal hilerria |  |  |  | X |
| Kultur etxea | X |  |  |  |
| Liburutegia | X |  |  |  |
| Gustavo de Maeztu museoa | X |  |  |  |
| Haur Eskola | X |  |  |  |
| Kontsumitzaileari informazioa emateko bulegoa |  |  |  | X |
| Gizarte zerbitzuak | X |  |  |  |
| Etxeko arreta | X |  |  |  |
| Kultur etxea | X |  |  |  |
| Gazteen etxea | X |  |  |  |
| “Tierra Estella” kirol-pabiloia |  |  |  | X |
| "Remontival" frontoia |  |  |  | X |
| Berdintasuna | X |  |  |  |
| Herritarrentzako Arreta | X |  |  |  |
| Diru-bilketa exekutiboa |  |  |  | X |
| Lantegi-eskolak | X |  |  |  |
| Udako igerilekuak |  |  |  | X |
| Udal-hiltegia |  |  |  | X |
| Los Llanos aisiarako zentroa |  |  |  | X |
| Aterpetxeak |  |  |  | X |
| Eremu urdina eta lurpeko aparkalekua |  |  |  | X |

Toki entitateari 2014ko ekitaldian aplikatzekoa zaion araubide juridikoa funtsean honakoek osatzen dute: Toki Administrazioari buruzko 6/1990 Foru Legea, Nafarroako Toki Ogasunei buruzko 2/1995 Foru Legea eta Toki Araubidearen Oinarriak arautzen dituen 7/1995 Legea, bai eta sektorekako araudi indarduna ere.

Udalaren aurrekontua 2014ko otsailaren 6an onetsi zen. Kontuei dagokienez, Udalaren Osoko Bilkurak 2014ko uztailaren 23an onetsi zituen.

Sozietate publikoa, bere estatutuez gainera, toki-araubidearen araudi orokorraz eta indarrean dagoen merkataritza-araudiaz arautzen da, Merkataritza Kodeaz, Kapital Sozietateen legeaz eta Kontabilitate Plan Orokorraz, bereziki.

Txostenak sei atal ditu, sarrera hau barne. Bigarren atalean txostenaren helburuak agertzen dira. Hirugarrenean, egindako fiskalizazio-lanaren norainokoa eta mugak. Laugarrenean, Udalaren kontu orokorrari buruz dugun iritzia azaltzen dugu. Bosgarren atalean kontu orokor bateratu horren laburpen bat jaso dugu, eta, seigarren eta azkenekoan, berriz, Udalaren, haren erakunde autonomoaren eta haren mendeko sozietate publikoaren barne-antolaketa eta -kontrola hobetzeko egokitzat jotzen ditugun iruzkin, ondorio eta gomendioak biltzen dira, arloen arabera.

Horrez gainera, eranskin bat sartu da, Udalak 2014ko ekitaldiko kontuei buruz egindako oroitidazkiarekin.

Lan hau egitean emandako laguntza eskertzen diegu Udaleko eta haren erakunde autonomoko langileei.

II. Helburua

Nafarroako Toki Administrazioari buruzko uztailaren 2ko 6/1990 Foru Legearekin, Nafarroako Toki Ogasunei buruzko martxoaren 10eko 2/1995 Foru Legearekin eta Kontuen Ganbera arautzen duen abenduaren 20ko 19/1984 Foru Legearekin bat, Lizarrako Udalaren 2014ko ekitaldiko kontu orokorraren erregulartasun-fiskalizazioa egin da.

Txostenak helburu du honako puntu hauei buruzko gure iritzia agertzea:

* Ea Lizarrako Udalaren 2014ko ekitaldiko kontu orokorrak Udalaren egoeraren irudi zehatza erakusten duen alderdi nabarmen guztietan, hots, ondareari, gastu eta diru-sarreren aurrekontuaren likidazioari eta 2014ko abenduaren 31ko finantza-egoerari dagokienez, bai eta data horretan amaitutako urteko ekitaldian egindako eragiketen emaitzei dagokienez ere, aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitate-printzipio eta irizpideei jarraituz betiere.
* Aplikagarri zaion legedia zer neurritan betetzen den Lizarrako Udalak eta haren menpeko erakunde autonomoak 2014an aurrera eramandako jardueran.
* Lizarrako Udalaren eta haren erakunde autonomoaren 2014ko abenduaren 31ko finantza-egoera.
* 2014ko ekitaldirako aurrekontu-egonkortasuneko eta finantza-iraunkortasuneko helburuen betetzea, eskuragarri dagoen informazioari jarraituz.
* Ganbera honek 2013ko fiskalizazio-txostenean eman zituen gomendioak noraino aplikatu diren.

Txostenarekin batera, beharrezkoak diren gomendioak eman ditugu, entitatearen kudeaketa ekonomiko-finantzarioa hobetze aldera.

III. Norainokoa

Kontuen Ganberak Lizarrako Udalaren 2014ko ekitaldiko kontu orokorraren fiskalizazioa egin du. Honako kontabilitateko egoera-orriak hartzen ditu:

* Toki entitatearen beraren eta "Julián Romano" musika patronatua erakunde autonomoaren kontua: aurrekontuaren likidazioa, aurrekontu-emaitza, diruzaintza-gerakina, balantzea eta galeren eta irabazien kontua.
* Udal sozietatearen urteko kontuak: balantzea, galeren eta irabazien kontua, ondare garbiaren aldaketen egoera-orria eta oroitidazkia.
* Kontu Orokorraren eranskinak: oroitidazkia, egoera-orri bateratuak, zorraren egoera eta esku-hartzeari buruzko txostena.

Lana Espainiako Estatuko Kanpo Kontroleko Organo Publikoak Koordinatzeko Batzordeak onetsitako eta Kontuen Ganberaren fiskalizazio-eskuliburuan garatutako sektore publikoaren auditoriari buruzko printzipioei eta arauei jarraituz gauzatu da; zehazki, honakoak aplikatu dira: "Fiskalizazio edo auditoria finantzarioaren oinarrizko printzipioak" izeneko ISSAI-ES 200 araua eta "Betetzeari buruzko fiskalizazio- edo auditoria-printzipio nagusiak" izeneko ISSAI-ES 400 araua. Inguruabarren eta azterlanaren helburuen arabera, beharrezkotzat jo ditugun hautaproba edo prozedura tekniko guztiak aplikatu ditugu; prozedura horien artean laginen teknika edo kontusail edo eragiketa jakin hautatuak aztertzeko teknika erabili dira.

Zehazki, Udalari eta haren erakunde autonomoei dagokienez, aurrekontuen eta finantzen egoera-orrien edukia eta koherentzia aztertu dira, bai eta aplikatutako oinarrizko prozedura administratiboak ere; aztertu dira, halaber, antolaketa, kontabilitate eta barne-kontroleko alderdi nagusiak.

IV. 2014ko kontu orokorrari buruzkoiritzia

Lizarrako Udalaren 2014ko ekitaldiko kontu orokorra fiskalizatu dugu. Haien kontabilitatearen egoera-orriak laburbilduta jaso ditugu txosten honetako V. atalean.

*Udalaren erantzukizuna*

Alkatea da kontu orokorrak aurkezteko ardura duena. Halako moduz egin behar ditu non leialki irudikatuko baitituzte Udalaren aurrekontu-likidazioa, ondarea, emaitzak eta finantza-egoera, aplikatzekoa den finantza-informazio publikoari buruzko arau-esparruarekin bat; erantzukizun horrek hartzen ditu iruzurraren edo akatsen ondoriozko ez-betetze materialetatik libre dauden kontu orokorrak egin eta aurkezteko beharrezkoa den barne kontrolaren kontzepzioa, ezarpena eta mantentzea.

Udalak, gainera, bermatu beharko du finantzen egoera-orrietan islatutako jarduketak, finantza-eragiketak eta informazioa bat datozela indarreko araudiarekin.

*Nafarroako Kontuen Ganberaren erantzukizuna*

Gure erantzukizuna da iritzi bat adieraztea erantsitako kontu orokorren fidagarritasunari buruz eta gure fiskalizazioan oinarrituta egin diren eragiketen legezkotasunari buruz. Horretarako, hura egin dugu Kanpo Kontroleko Erakunde publikoen fiskalizaziorako oinarrizko printzipioen arabera. Printzipio horiek exijitzen dute etikaren arloko eskakizunak bete ditzagula, bai eta fiskalizazioaren plangintza eta exekuzioa egin dezagula ere, honako helburuarekin: kontu orokorretan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.

Fiskalizazio batek eskatzen du prozedura batzuk aplika ditzagula auditoria-ebidentzia bat lortzeko zenbatekoei eta kontu orokorretan adierazitako informazioari buruz, bai eta eragiketen legezkotasunari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean ere. Arriskuari buruzko balorazio horiek egiterakoan, auditoreak barne kontrola hartzen du kontuan –entitateak kontu orokorrak egin ditzan garrantzitsua baita– inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez. Auditoria batek barne biltzen du, era berean, aplikatutako kontabilitate-politiken egokitasuna eta arduradunek egindako kontabilitate-estimazioen arrazoizkotasuna, bai eta kontu orokorren aurkezpena ere, oro har.

Gure ustez lortu dugun auditoria-ebidentziak behar adinako oinarria eta oinarri egokia jasotzen du gure fiskalizazio-iritzia emateko.

Finantzen eta legezkotasunaren betetzeari buruzko fiskalizazioaren emaitzatik honako iritzia eratortzen da, salbuespen bat ere baduena.

IV.1. Udalaren 2014ko ekitaldiko kontu orokorra

Ondasunen inbentarioa 1995ekoa da, oraindik eguneratu gabe dago eta ez ditu ondasun eta eskubide guztiak jasotzen; hartara, ezinezkoa izan da egoera-balantze bateratuko ibilgetuaren saldoaren arrazoizkotasuna egiaztatzea; saldo hori, 2014ko abenduaren 31n, 69,2 milioi eurokoa zen.

Arestian aipatutako salbuespenaren ondorioei dagokienez izan ezik, Udalaren 2014ko ekitaldiko kontu orokorrak alderdi behinenetan leialki irudikatzen ditu bere gastuen eta diru-sarreren aurrekontuen likidazioa, abenduaren 31ko ondare-egoera eta bere eragiketen emaitzak. Halaber, behar bezala interpretatu eta ulertzeko behar den informazio guztia biltzen du, aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko printzipio eta irizpideei jarraituz betiere.

IV.2. Legezkotasunaren betetzeari buruzko iritzia

Gure iritziz, Udalaren 2014ko ekitaldiari buruzko finantzen egoera-orrietan islatutako jarduketak, finantza-eragiketak eta informazioa bat datoz, alderdi adierazgarri guztietan, aplikatzekoak diren arauekin.

IV.3. 2014ko abenduaren 31ko egoera ekonomiko-finantzarioa

Udalaren hasierako aurrekontu bateratuak 11,15 milioiko gastu eta diru-sarrerak dauzka; zenbateko hori ehuneko 21 handitu da aurrekontu-aldaketen bitartez. Horrenbestez, behin betiko aurreikuspenak 13,54 milioikoak dira. Aldaketa horiek, gastuei dagokienez, inbertsioen kapituluan egin dira; diru-sarrerei dagokienez, berriz, transferentzietan eta finantza-aktiboetan egin dira.

Aitortutako betebeharrak 10,79 milioi eurokoak izan dira eta ehuneko 80ko betetze-maila izan dute. Proportzio horren azalpena da, funtsean, aurreikusita zeuden inbertsioetatik ehuneko 37 egin direla.

Aitortutako eskubideek 11,55 milioi euro hartzen dute guztira, eta betetze-maila ehuneko 88,2koa da.

Beren izaerari erreparatuta, gastu arruntek gastuen ehuneko 89 egiten dute. Diru-sarrera arruntak guztizkoaren ehuneko 96 dira; diru-sarreren ehuneko 48, berriz, jasotako transferentzietatik heldu dira (ehuneko 44 transferentzia arruntetatik eta ehuneko 4 kapital-transferentzietatik).

Laburbilduz, taula honetan adierazten da zertarako erabili eta nola finantzatu den Udalaren gastuen 100 euroko bakoitza:

|  |  |  |  |
| --- | --- | --- | --- |
| Gastuaren izaera | Kopurua | Finantzabidea | Kopurua |
| Langileak | 51 | Tributu bidezko diru-sarrerak | 50 |
| Bestelako gastu arruntak | 39 | Transferentziak | 48 |
| Inbertsioak | 8 | Ondare bidezko diru-sarrerak eta inbertsioen besterentzea | 2 |
| Finantza-zama | 2 |  |  |
|  | 100 |  | 100 |

Hona Udalaren 2014rako aurrekontu bateratuaren betetzeari eta betetze horrek 2013tik izan duen bilakaerari buruzko datu ekonomikoak (eurotan):

|  |  |  |  |
| --- | --- | --- | --- |
|  | 2014 | 2013 | Aldea, portzentajea |
| 2014/2013 |
| Aitortutako betebeharrak | 10.791.242 | 10.363.348 | 4 |
| Likidatutako eskubideak | 11.552.921 | 11.320.557 | 2 |
| Gastuen betetzea (%) | 79 | 81 | -2 |
| Diru-sarreren betetzea (%) | 85 | 88 | -3 |
| Ordainketak (%) | 94 | 90 | 4 |
| % kobrantza | 88 | 91 | -3 |
| Gastu arruntak (1. kapitulutik 4.era) | 9.731.662 | 9.324.717 | 4 |
| Funtzionamendu-gastuak (1., 2. eta 4. kapituluak) | 9.687.071 | 9.236.121 | 5 |
| Kapital-gastuak (6. eta 7. kapituluak) | 897.035 | 872.697 | 3 |
| Finantza-eragiketengatiko gastuak (8. eta 9. kapituluak) | 162.545 | 165.934 | -2 |
| Diru-sarrera arruntak (1. kapitulutik 5.era) | 11.049.524 | 10.744.787 | 3 |
| Tributu bidezko diru-sarrerak (1etik 3ra) | 5.763.350 | 5.673.660 | 2 |
| Kapital bidezko diru-sarrerak (6. eta 7. kapituluak) | 463.397 | 575.771 | -20 |
| Diru-laguntzen mendekotasuna (%) | 48 | 48 |  |
| Tributu bidezko diru-sarrerak / gastu arruntak (%) | 59 | 61 |  |
| Aurrekontuko saldo ez-finantzarioa | 924.224 | 1.123.142 | -18 |
| Aurrekontu-emaitza doitua | 1.636.921 | 1.305.451 | 25 |
| Aurrezki gordina | 1.362.453 | 1.508.665 | -10 |
| Finantza-zama (3.etik 9.era) | 207.135 | 249.530 | -17 |
| Aurrezki garbia | 1.155.318 | 1.259.136 | -8 |
| Zorpetze maila (%) | 1,87 | 2,32 |  |
| Zorpetze muga (%) | 12,33 | 14,04 |  |
| Zorpetze-ahalmena (%) | 10,46 | 11,72 |  |
| Diruzaintza-gerakina, guztira | 3.234.643 | 2.842.580 | 14 |
| Gastu orokorretarako diruzaintza-gerakina | 3.115.290 | 2.398.395 | 30 |
| Udalaren zor bizia | 6.136.487 | 6.299.032 | -3 |
| Zor bizia biztanleko | 448 | 421 | 6 |
| Diru-sarrera arrunten gaineko zor bizia (%) | 56 | 59 |  |
| Zor bizia / Aurrezki gordina | 4,5 | 4,2 |  |

Udalak, 2014an aurreko ekitaldian baino ehuneko 4 gehiago gastatu du (427.894 euro gehiago), funtsean transferentzien kapituluak gora egin duelako (491.357 euro).

Bestalde, diru-sarrerak ehuneko 2 handiagoak izan dira; hau da, 232.364 euro; igoera hori justifikatzen dute, nagusiki, tasa eta prezio publikoen eta transferentzien kapituluetan izandako igoerek.

Aurrekontu saldo ez-finantzarioa positiboa da, 0,92 milioi eurokoa; horrek adierazten du diru-sarrera ez-finantzarioak izaera bereko gastuak finantzatzeko behar adinakoak direla. 2013an, saldo hori ere positiboa izan zen, 1,1 milioi eurokoa.

Aurrekontu-emaitza doitua 1,6 milioi eurokoa da; aurreko urtean, berriz, emaitza 1,3 milioi eurokoa izan zen.

2014an, bai aurrezki gordinak, bai aurrezki garbiak balio positiboak dauzkate, 1,36 eta 1,15 milioikoak, hurrenez hurren, eta ehuneko 10 eta ehuneko 8 jaitsi dira aurreko urteko balioekin alderatuta.

Udalaren zorpetze-maila ehuneko 1,87koa da, eta ehuneko 12,33ko muga du; horregatik, hain zuzen, oraindik ere badu zorpetze berrietarako ahalmen ekonomikorik.

Gastu orokorretarako diruzaintza-gerakina –hurrengo ekitaldian gastuak finantzatzeko ahalmena neurtzen duen adierazlea– positiboa izan zen: 3,1 milioi euro (2013an, berriz, 2,4 milioi eurokoa izan zen).

Epe luzeko zorra 6,1 milioi eurokoa zen 2014an; 2013an, berriz, 6,3 milioi eurokoa izan zen. Zor hori –zeina 448 eurokoa baita biztanle bakoitzeko– erakunde honen diru-sarrera arrunt guztien ehuneko 56 da; ehuneko horrek ez du gainditzen gaur egun zor berriak hartzeko dagoen legezko muga (ehuneko 110). 2014an lortutako aurrezki gordinaz baliatuz, 4,5 urte beharko lirateke Udalak gaur egun duen zorrari aurre egiteko.

Lizarrako Udalak 2006-2014 aldian honako bilakaera izan du diru-sarreretan eta gastuetan:

Diru-sarrerak (aitortutako eskubide garbiak)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Kap. | Izena | 2006 | 2007 | 2008 | 2009 | 2010 | 2011 | 2012 | 2013 | 2014 |
| 1 | Zuzeneko zergak | 3.379.976 | 3.586.289 | 3.690.556 | 3.781.479 | 3.883.146 | 3.771.710 | 3.904.817 | 4.035.536 | 4.033.453 |
| 2 | Zeharkako zergak | 1.107.773 | 920.130 | 1.879.159 | 461.378 | 410.898 | 297.003 | 231.238 | 312.762 | 266.823 |
| 3 | Tasak, prezio publikoak eta beste diru-sarrera batzuk | 1.279.762 | 1.462.989 | 1.671.159 | 1.904.701 | 1.428.400 | 1.476.303 | 1.423.706 | 1.325.362 | 1.463.073 |
| 4 | Transferentzia arruntak | 5.008.495 | 5.014.879 | 5.747.332 | 5.921.668 | 5.408.169 | 5.595.835 | 5.150.195 | 4.947.117 | 5.131.010 |
| 5 | Ondare bidezko eta herri-lurren aprobetxamenduko diru-sarrerak | 137.926 | 204.400 | 253.844 | 574.304 | 409.288 | 387.386 | -427.397 | 124.010 | 155.164 |
| 6 | Inbertsio errealak besterentzea | 6.096 | 1.122.592 | 685.611 | 1.944.115 | 2.000 | 2.000 | 1.004.338 | 80.000 | 40.000 |
| 7 | Entitateari egindako transferentziak | 889.079 | 8.098.735 | 4.536.123 | 4.828.690 | 5.993.597 | 1.546.487 | 418.319 | 495.770 | 463.397 |
| 9 | Finantza-pasiboak | 5.472.084 | 0 | 0 | 0 | 0 | 0 | 0 | 0 | 0 |
| Guztira | | 17.281.191 | 20.410.014 | 18.463.784 | 19.416.335 | 17.535.498 | 13.076.724 | 11.705.216 | 11.320.557 | 11.552.920 |

Gastuak (aitortutako betebehar garbiak)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Kap. | Izena | 2006 | 2007 | 2008 | 2009 | 2010 | 2011 | 2012 | 2013 | 2014 |
| 1 | Langile-gastuak | 5.135.190 | 5.183.448 | 5.851.769 | 6.008.245 | 5.941.947 | 6.061.145 | 5.390.318 | 5.366.786 | 5.537.666 |
| 2 | Gastu arruntak ondasun eta zerbitzuetan | 3.374.211 | 3.492.309 | 3.837.080 | 3.695.712 | 3.556.542 | 3.413.740 | 2.943.012 | 3.120.072 | 2.918.785 |
| 3 | Finantza-gastuak | 74.978 | 132.610 | 106.624 | 162.217 | 114.715 | 173.643 | 151.254 | 88.596 | 44.591 |
| 4 | Transferentzia arruntak | 899.794 | 641.137 | 890.454 | 661.906 | 641.682 | 575.802 | 602.168 | 749.263 | 1.230.620 |
| 6 | Inbertsio errealak | 5.125.360 | 7.546.614 | 12.707.358 | 7.814.311 | 5.887.038 | 2.908.101 | 938.793 | 872.697 | 897.035 |
| 7 | Kapital-transferentziak | 0 | 0 | 0 | 0 | 0 | 0 | 0 | 0 | 0 |
| 8 | Finantza-aktiboak | 60.500 | 0 | 6.944 | 0 | 0 | 0 | 0 | 5.000 | 0 |
| 9 | Finantza-pasiboak | 144.171 | 172.759 | 135.875 | 152.128 | 246.193 | 154.849 | 156.145 | 160.934 | 162.545 |
| Guztira | | 14.814.204 | 17.168.877 | 23.536.104 | 18.494.519 | 16.388.117 | 13.287.280 | 10.181.690 | 10.363.348 | 10.791.242 |

Taulako datuetatik ondorioztatzen denez, 2011ra arte inbertsio-prozesu adierazgarria izan da, zeinak kapital-transferentzien bidezko diru-sarrera handi samarrak ekarri baititu. Data horretatik aurrera, ikusten da gastu arruntari eutsi egin zaiola, eta zergen bidezko diru-sarrerek igoera txiki bat izan dutela.

Udalak aurrera eraman duen jardueraren bilakaera honako adierazle hauen alderaketatik ondorioztatzen da 2011tik 2014ra.

|  |  |  |  |
| --- | --- | --- | --- |
| Adierazlea | 2011 | 2014 | Aldea (%), 2014/2011 |
| Zorpetze ahalmena | % 9,97 | % 10,46 | 5 |
| Gastu orokorretarako diruzaintza-gerakina | 845.292 | 3.115.290 | 269 |
| Inbertsioa biztanleko | 204 | 66 | -68 |
| Gastu arrunta biztanleko | 717 | 711 | -1 |
| Tributu diru-sarrerak biztanleko | 389 | 421 | 8 |

Datu horietatik ondorioztatzen da 2011tik 2014ra Udalak inbertsioak gutxitu dituela, gastu arrunteko bolumenari eutsi diola, biztanle bakoitzeko zergen bidezko diru-sarrerak hobetu dituela, zorpetze-ahalmena handitu duela eta modu adierazgarrian handitu duela gastu orokorretarako diruzaintza-gerakina.

Azken batez, Udalak aurrezki garbia lortu du, zorpetze-ahalmena dauka eta gastu orokorretarako 3 milioi eurotik gorako diruzaintza-gerakina dauka.

IV.4 Aurrekontu-egonkortasuneko eta finantza-iraunkortasunaren helburuak betetzea

Aurrekontu-egonkortasunaren printzipioa noraino bete den aztertu da, Nafarroako Gobernuak 2014ko maiatzean eta urrian horretarako eman dituen gidez baliatuta. Hurrengo taulan ematen dugu horren emaitza:

|  |  |
| --- | --- |
| Kontzeptua | Kopurua |
| Aurrekontuko saldo ez-finantzarioa | 924.224 |
| Doikuntzak | 471.910 |
| Finantzatzeko ahalmena | 1.396.134 |

Ikusi da Lizarrako Udalak aurrekontu-egonkortasunaren baldintza betetzen duela, bai eta gastuaren araua ere, zeren eta egoztekoa den gastua txikiagoa baita ezarritako muga baino (2013koa gehi ehuneko 1,5); halaber, finantza-iraunkortasunaren printzipioa betetzen du, zeren eta zorra ezarritako mugatik beherakoa baita.

IV.5. Aurreko txostenetan Kontuen Ganberak emandako gomendioen betetze-maila.

Ganbera honen aurreko txostenari erreparatuta –2013ko ekitaldiari buruzkoa da–, hartan adierazi genuen oraindik ere ebazteko daudela, besteak beste, txosten honen VI. atalean berresten den bezala, izaera administratibo eta kontabilitatekoa duten gomendio batzuk, ekitaldi horretakoak eta aurrekoak; haien artean, honakoei buruzkoak daude:

* *Aurrekontu orokorra dagokion ekitaldiaren aurreko urtearen abendua 31 baino lehen osatzea eta behin betiko onartzea, kudeaketarako funtsezko tresna izan dadin. Horri dagokionez, aipatu beharra dago 2015eko abenduaren 30eko Osoko Bilkurak 2016rako aurrekontua onetsi zuela.*
* *Oroitidazkian jasotzea urteko kontuak errazago ulertzeko beharrezkoa den informazio guztia; besteak beste, hirigintza-jarduketei buruzko datuak.*
* *Udalaren ondasun eta eskubide guztien inbentarioa egitea eta onestea, eta dokumentazioaren artxiboa kontrolatzeko eta inbentarioko alten eta bajen jarraipena egiteko sistema bat ezartzea, hura etengabe gaurkotzeko eta kontabilitateko ibilgetuarekin duen lotura bermatu eta bideratzeko aukera emanen duena.*
* *Hirugarren batekin egindako kontratuen indarraldia gehiago kontrolatzea eta dagokion lizitazio-prozeduraren hasiera behar adinako denboraz planifikatzea.*
* *Udal-sozietateak jarduerarik ez duenez, erakundeak berak existitu behar duen aztertzea.*

V. Kontu orokor bateratuaren laburpena

V.1. Aurrekontu bateratuaren betetze-egoera

Gastuak kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Gastuen kapituluak | | Hasierako aurreikuspena | Behin betiko aurreikuspenak | Aitortutako betebehar garbiak | Betetzearen ehunekoa | Ordainketak | Ordainketen ehunekoa | Ordaintzeko dagoena |
| 1 | Langile-gastuak | 6.084.409 | 6.026.318 | 5.537.666 | 92 | 5.490.686 | 99 | 46.979 |
| 2 | Ondasun eta zerbitzuetako gastu arruntak | 3.455.474 | 3.553.075 | 2.918.785 | 82 | 2.499.686 | 86 | 419.099 |
| 3 | Finantza-gastuak | 112.651 | 83.621 | 44.591 | 53 | 20.621 | 46 | 23.970 |
| 4 | Transferentzia arruntak | 901.447 | 1.272.246 | 1.230.620 | 97 | 1.128.478 | 92 | 102.142 |
| 6 | Inbertsio errealak | 437.842 | 2.419.835 | 897.035 | 37 | 807.953 | 90 | 145.182 |
| 7 | Kapital-transferentziak | 0,00 | 23.525 | 0,00 | 0 | 0 |  |  |
| 8 | Finantza-aktiboak | 0 | 0,00 | 0,00 |  | 0 |  | 5.000 |
| 9 | Finantza-pasiboak | 164.625 | 164.625 | 162.545 | 99 | 162.545 | 100 | - |
|  | Guztira | 11.156.448 | 13.543.246 | 10.791.242 | 80 | 10.109.969 | 90 | 681.273 |

Diru-sarrerak kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Diru-sarreren kapitulua | | Hasierako aurreikuspena | Behin betiko aurreikuspena | Aitortutako eskubide garbiak | Betetzearen ehunekoa | Kobrantzak | Kobrantzen ehunekoa | Egiteko dauden kobrantzak |
| 1 | Zuzeneko zergak | 3.709.336 | 3.709.336 | 4.033.453 | 109 | 3.585.072 | 89 | 448.381 |
| 2 | Zeharkako zergak | 325.000 | 325.000 | 266.823 | 82 | 251.953 | 94 | 14.870 |
| 3 | Tasak eta bestelako diru-sarrerak | 1.175.783 | 1.175.783 | 1.463.073 | 124 | 1.235.954 | 84 | 227.119 |
| 4 | Transferentzia arruntak | 5.406.406 | 5.155.249 | 5.131.010 | 99 | 4.819.000 | 94 | 312.010 |
| 5 | Ondare bidezko diru-sarrerak | 119.897 | 119.897 | 155.164 | 129 | 153.576 | 99 | 1.588 |
| 6 | Inbertsio errealak besterentzea |  |  | 40.000 |  | 40.000 | 100 | 0,00 |
| 7 | Kapital-transferentziak | 255.401 | 255.401 | 463.397 | 181 | 113.615 | 25 | 349.782 |
| 8 | Finantza-aktiboak | 0,00 | 2.637.955 |  | 0 | 0 |  | 0 |
| 9 | Finantza-pasiboak | 164.625 | 164.625 | - | 0 | 40.000. | 100. | 0 |
|  | Guztira | 11.156.448 | 13.543.246 | 11.552.921 | 85 | 10.199.171 | 88 | 1.353.751 |

V.2. Aurrekontu-emaitza bateratua

|  |  |  |
| --- | --- | --- |
| Kontzeptua | 2014ko ekitaldia | 2013ko ekitaldia |
| + Aitortutako eskubideak | 11.552.921 | 11.320.557 |
| - Aitortutako betebeharrak | 10.791.242 | -10.363.348 |
| Aurrekontu-emaitza | 761.680 | 957.209 |
| Doikuntzak |  |  |
| - Finantzaketaren desbideratze positiboak | -425.620 | -350.189 |
| + Finantzaketaren desbideratze negatiboak | 304.352 | 320.571 |
| + Diruzaintza-gerakin likidoarekin finantzatutako gastuak | 996.510 | 377.860 |
| Aurrekontu-emaitza doitua | 1.636.921 | 1.305.451 |

V.3. Diruzaintza-gerakinaren egoera-orri bateratua

|  |  |  |
| --- | --- | --- |
| Kontzeptua | 2014ko ekitaldia | 2013ko ekitaldia |
| + Kobratzeko dauden eskubideak | 711.661 | 588.259 |
| (+) Diru-sarreren aurrekontua: Aurtengo ekitaldia | 1.353.751 | 1.060.945 |
| (+) Diru-sarreren aurrekontua: Itxitako ekitaldiak | 3.644.039 | 3.529.692 |
| + Aurrekontuz kanpoko diru-sarrerak: | -10.549 | -24.880 |
| + Ordainketen itzulketak | - | - |
| - Bilketa zaileko eskubideak | -4.275.579 | -3.977.499 |
| - Aplikatzeko dauden diru-sarrerak | 681.272,66 | - |
| - Ordaintzeko dauden betebeharrak | 1.013.953 | 1.350.295 |
| + Gastuen aurrekontua: Aurtengo ekitaldia | 681.273 | 1.034.513 |
| + Gastuen aurrekontua: itxitako ekitaldiak | 7.102 | 4.325 |
| + Diru-sarreren itzulketak | 0,00 | - |
| + Aurrekontuz kanpoko gastuak | 325.579 | 311.457 |
| - Aplikatzeko dauden gastuak | - | - |
| + Diruzaintzako funts likidoak | 3.536.935 | 3.604.616 |
| + Finantzaketaren desbideratze metatu negatiboak | - | - |
| Diruzaintza-gerakina, guztira | 3.234.643 | 2.842.580 |
| Diruzaintza-gerakina, finantzaketa duten gastuak direla-eta | 90.933 | 365.202 |
| Diruzaintza-gerakina, atxikitako gastuak direla-eta | 0 | 78.983 |
| Gastu orokorretarako diruzaintza-gerakina | 3.115.290 | 2.398.395 |

V.4. Egoera-balantze bateratua

Aktiboa

|  |  |  |  |
| --- | --- | --- | --- |
| Deskribapena | | 2014 | 2013 |
| A | Ibilgetua | 69.236.591 | 70.570.379 | |
| C | Zirkulatzailea | 4.320.719 | 4.295.045 | |
| 8 | Zordunak | 726.227 | 631.142 | |
| 9 | Finantza-kontuak | 3.549.412 | 3.607.403 | |
| 10 | Aktiboaren beste kontu batzuk | 45.080 | 56.500 | |
| Aktiboa, guztira | | 73.557.310 | 74.865.424 |

Pasiboa

|  |  |  |  |
| --- | --- | --- | --- |
| Deskribapena | | 2014 | 2013 |
| A | Funts berekiak | 66.319.950 | 67.113.624 | |
| 1 | Ondarea eta erreserbak | 37.136.350 | 37.922.397 | |
| 2 | Ekitaldiko emaitza ekonomikoa | -830.717 | -780.767 | |
| 3 | Kapitaleko diru-laguntzak | 30.014.317 | 29.979.721 | |
| C | Epe luzeko hartzekodunak | 6.136.487 | 6.299.032 | |
| 4 | Jesapenak, maileguak eta fidantzak, jasotako gordailua | 6.136.487 | 6.299.032 | |
| D | Epe laburreko hartzekodunak | 1.100.873 | 1.452.768 | |
| 5 | Itxitako aurrekontuetako hartzekodunak eta aurrekontuez kanpokoak | 1.015.728 | 1.352.922 | |
| 6 | Aplikatzeko dauden kontusailak eta aldizkatzearen ondoriozko doitzeak | 12.189 | 38.475 | |
| 8 | Pasiboaren beste kontu batzuk | 72.956 | 61.371 | |
| Pasiboa, guztira | | 73.557.310 | 74.865.424 |

V.5. Galeren eta irabazien kontu bateratua

Ekitaldiko emaitza arruntak

|  |  |  |  |  |  |  |  |
| --- | --- | --- | --- | --- | --- | --- | --- |
| Zor | | | | Hartzeko | | | |
| Deskribapena | | 2014 | 2013 | Deskribapena | | 2014 | 2013 |
| 3 | Hasierako izakinak | 0 | 0 | 3 | Amaierako erosketak | 0 | 0 |
| 39 | Izakinen balio-galeraren ondoriozko zuzkidura | 0 | 0 | 39 | Izakinen balio-galeraren ondoriozko zuzkidura | 0 | 0 |
| 60 | Erosketak | 0 | 0 | 70 | Salmentak | 633.041 | 642.772 |
| 61 | Langile-gastuak | 5.569.493 | 5.398.664 | 71 | Ondasunaren eta enpresaren errenta | 933.148 | 781.982 |
| 62 | Finantza-gastuak | 44.569 | 88.419 | 72 | Produkzioari eta inportazioari lotutako tributuak | 3.068.199 | 3.082.732 |
| 63 | Tributuak | 0 | 0 | 73 | Errentaren gaineko zerga arruntak | 746.571 | 736.438 |
| 64 | Lanak, hornidurak eta kanpo zerbitzuak | 2.911.283 | 3.116.059 |  |  |  |  |
| 65 | Gizarte prestazioak | 7.777 | 8.187 | 75 | Ustiapenerako diru-laguntzak | 0 | 0 |
| 66 | Ustiapenerako diru-laguntzak | 0 | 0 | 76 | Transferentzia arruntak | 5.387.464 | 5.258.774 |
| 67 | Transferentzia arruntak | 1.454.972 | 1.027.548 | 77 | Kapitalaren gaineko zergak | 485.508 | 529.128 |
| 68 | Kapital-transferentziak | - | - | 78 | Bestelako diru-sarrerak | 480.897 | 24.850 |
| 69 | Ekitaldiko zuzkidurak amortizazio eta horniduretarako | 2.523.200 | 2.182.322 | 79 | Beren jarduerara aplikatutako hornidurak | 0 | 0 |
| 80 | Ekitaldiko emaitza arruntak (saldo hartzekoduna) | 0 | 54.272 | 80 | Ekitaldiko emaitza arrunta (saldo zorduna) | 777.303 | 818.795 |
| Guztira | | 12.512.130 | 11.875.471 | Guztira | | 12.512.130 | 11.875.471 |

Ekitaldiko emaitzak

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Zor | | | | | | Hartzeko | | | |
| Deskribapena | | | 2014 | | 2013 | Deskribapena | | 2014 | 2013 |
| 80 | Ekitaldiko emaitza arrunta (saldo zorduna) | 777.303 | | 818.795 | | 80 | Ekitaldiko emaitza arruntak (saldo hartzekoduna) | 0 | 54.272 |
| 82 | Ezohiko emaitzak (saldo zorduna) |  | |  | | 82 | Ezohiko emaitzak (saldo hartzekoduna) | 20.589 | 38.112 |
| 83 | Balore-zorroaren emaitzak (saldo zorduna) |  | |  | | 83 | Balore-zorroaren emaitzak (saldo hartzekoduna) |  |  |
| 84 | Itxitako aurrekontuetako eskubide eta betebeharren aldaketa (saldo zorduna) | 74.003 | | 54.356 | | 84 | Itxitako aurrekontuetako eskubide eta betebeharren aldaketa (saldo hartzekoduna) |  |  |
| 89 | Etekin garbia, guztira | 0 | |  | | 89 | Galera garbia, guztira | 830.717 | 780.767 |
| Guztira | | 851.306 | | 873.151 | |  | | 851.306 | 873.151 |

VI. Iruzkinak, ondorioak eta gomendioak

Jarraian azaltzen dira, kudeaketa-arlo garrantzitsuenetako bakoitzerako, Kontuen Ganbera honen aburuz Udalak jarraitu behar dituen ondorioztapen eta gomendio nagusiak, bere antolamendu, prozedura, kontabilitate eta barne-kontroleko sistemak hobetzeko.

VI.1. Alderdi orokorrak

* Udalak, 2014ko otsailaren 6an egindako Osoko Bilkuran, hasiera batez onetsi zuen Udalaren 2014rako aurrekontua. Behin betiko onespena 2014ko martxoaren 12an argitaratu zen.
* Ez da ikusi 2014koak izan eta 2015ean kontabilizatutako kantitate handiko fakturarik.
* Udalaren ondasunen inbentarioa 1995ekoa da; ez da gaurkotu, eta Udalaren ondasun guztiak ez daude bertan txertatuta. Hala ere, 2003. urteaz geroztik udal-zerbitzuei atxikitako udal-ondasunen zerrenda bat du, kostuak kalkulatzeko; ondasunen altak zerrenda horretan adierazten dira, eta ez inbentarioan; ez dago kontabilitatearen eta inbentarioaren arteko loturarik. Erabilera publikoko ondasunak, behin erabilera orokorrerako eman ondoren, kontabilitatean ez dira aldatzen erabilera orokorrari emandako ondarearen kontura.
* Udalak aurkeztutako oroitidazkian ez dira jasotzen Gedemelsa sozietate publikoaren urteko kontuak –sozietate horrek ez du jarduerarik–; halaber, haren datuak balantze bateratuan jasotzen dira. Era berean, aipatutako oroitidazkiak ez dakar daturik hirigintza-jarduketei buruz eta Udala sartuta dagoen errekurtsoen zerrendari buruz.
* Udala sartuta dagoen prozedura judizialak direla-eta, honako hau nabarmendu behar dugu:

1. 317/2014 Administrazioarekiko auzi-errekurtsoa, Nafarroako Administrazio Auzitegiaren 2014ko urriaren 10eko 3028 zenbakiko ebazpenaren aurkakoa. Azken horrek ebatzi zuen Oncinedako hirigintza hitzarmena ez betetzearen ondoriozko kalte-ordaina jasotzeko aurkeztutako eskaerari buruzko 2014-02-27an Udalak egin zuen erreklamazioa tazituki ezestearen aurka aurkeztutako 14-02137 gora jotzeko errekurtsoa. Epaia emateko zain dago. Erreklamatutako zenbatekoa 607.272 eurokoa da.
2. 24/2015 Administrazioarekiko auzi-errekurtsoa, Oncinedako 2006-09-05eko hirigintza-hitzarmenaren ez betetzeari buruzko 2014-09-29ko erreklamazioaren ustezko ezestearen aurka aurkeztua. Epaia emateko zain dago. Erreklamatutako zenbatekoa 1.117.629 eurokoa da.
3. Epe luzerako zor biziaren amortizazio-egutegia, abenduaren 31n zegoen bezala, ondoko taula honetan agertzen dena da (eurotan):

|  |  |  |  |
| --- | --- | --- | --- |
| Ekitaldia | Amortizazioa | Ehunekoa | Ehuneko metatua |
| 2.015 | 164.511,41 | 2,68 | 2,68 |
| 2.016 | 164.688,56 | 2,68 | 5,36 |
| 2017-2021 | 1.719.636,35 | 28,02 | 33,39 |
| 2022-2026 | 1.362.550,25 | 22,20 | 55,59 |
| 2026 | 2.725.100,49 | 44,41 | 100,00 |
|  | 6.136.487,05 | 100 |  |

Hona gure gomendioak:

* *Kasuko ekitaldiaren aurreko urteko abenduaren 31 baino lehen prestatzea eta behin betikoz onestea aurrekontu orokorra, kudeaketarako oinarrizko lanabesa izan dadin.*
* *Oroitidazkian urteko kontuak ulertzen laguntzeko beharrezkoa den informazio guztia sartzea; besteak beste, hirigintzako jarduerei buruzko datuak eta Udala sartuta dagoen errekurtsoen zerrenda.*
* *Udal ondasun eta -eskubide guztien inbentario balioztatua egitea eta onestea.*
* *Udalaren inbentarioa etengabe gaurkotzea eta kontabilitatearekin lotua egotea ahalbidetuko duten prozedurak taxutzea eta aplikatzea.*
* *Udal ondasunak –jabari publikokoak, ondarekoak eta herri-ondasunak– eskrituretan jaso eta erregistratzeko prozesua osatu behar da.*
* *Ibilgetutik kentzea azpiegituretan eta erabilera orokorrerako ondasunetan egindako inbertsioak, behin haiek egin ondoren.*

VI.2. Langileak

Langileen gastu bateratuak 5.537.666 euro egiten du; 5.246.904 euro Udalari dagozkio, eta 326.554 euro, berriz, "Julián Romano" Musika Patronatuari. 35.792 euroko bateratze-doikuntza bat erregistratu da. Gastu horiek 2014an sortutako guztiaren ehuneko 51 eta gastu arrunten ehuneko 57 egiten dute.

Udalarentzat, 2013ko ekitaldiarekin alderatuta, kapitulu hau ehuneko 3 igo da.

|  |  |  |  |  |
| --- | --- | --- | --- | --- |
| Udalaren langile-gastuak | | 2014 | 2013 | Aldea (%) |
| 2014-2013 |
| 10 | Goi-karguak | 135.418 | 136.198 | -1 |
| 11 | Kabineteetako behin-behineko langileak | 52.263 | 51.764 | 1 |
| 12 | Funtzionarioak | 2.070.870 | 2.070.222 | 0 |
| 13 | Lan-kontratudun langileak | 1.209.692 | 1.040.594 | 16 |
| 16 | Enplegua ematen duenaren kontuko kuotak, prestazioak eta gizarte gastuak | 1.778.660 | 1.778.286 | 0 |
| I. kapitulua, guztira | | 5.246.904 | 5.077.064 | 3 |

Osoko Bilkurak 2014ko otsailaren 6an onesti zuen hasiera batez Udalaren eta "Julián Romano" Musika Patronatuaren 2014ko ekitaldiko plantilla organikoa. Behin betiko onespena 2014ko martxoaren 28an argitaratu zen. Hona hemen haren osaketa:

|  |  |  |
| --- | --- | --- |
| Entitatea | Lanpostuak, guztira | Lanpostu hutsak |
| Udala | 94 | 25 |
| “Julián Romano” Musika Patronatua | 16 | - |
| Guztira | 110 | 25 |

Datu horietatik ondorioztatzen da bete gabe dauden postuak ehuneko 23 inguru direla, Udalean denak.

2014ko eta 2013ko abenduaren 31n, honakoak dira Udalaren langileak:

|  |  |  |
| --- | --- | --- |
| Langileak | 2014 | 2013 |
| Izendapen askea | 1 | 1 |
| Funtzionarioak | 61 | 64 |
| Lan-kontratudun finkoak | 5 | 5 |
| Aldi baterako lan-kontratudunak | 67 | 61 |
| Guztira | 134 | 131 |

Aldi baterako langileen barruan, lantegi eskolako ikasleak daude, 18 langile (ikasle), bai eta gizarte enplegu babestuko 15 langileak ere, nahiz eta horiek 2014ko abenduaren 30ean amaitu zuten beren lan-harremana.

Zehazki Udaleko langileak direnak arlo hauetara atxikirik daude:

| Arloak | 2014 | 2013 |
| --- | --- | --- |
| Bulegoak | 11 | 11 |
| Polizia | 27 | 27 |
| Obra-brigada | 5 | 7 |
| Lorategietako brigada | 4 | 3 |
| Kultur etxea | 2 | 2 |
| Arlo ekonomikoa | 3 | 3 |
| Gizarte ongizatea | 14 | 13 |
| Emakumea | 2 | 1 |
| Ikastetxe publikoa | 5 | 3 |
| Hirigintza | 4 | 5 |
| Liburutegia | - | - |
| Museoa | 2 | 2 |
| Kirolak | 1 | 2 |
| Gazteria | 4 | 4 |
| INFOLAN | 1 | 1 |
| 0-3 urteko ikastetxea | 11 | 10 |
| Musika-eskola | 1 | 1 |
| Margolaritza ikasgelak | 3 | 3 |
| Euskara | 1 | 1 |
| Honaino, guztira | 101 | 99 |
| Oinarrizko errentak | - | - |
| Ostalaritza-tailerra | 18 | - |
| Turismo tailerra | 0 | 18 |
| Gizarte enplegu babestua | 15 | 14 |
| Guztira | 134 | 131 |

“Julián Romano” Musika Patronatuko 2014ko eta 2013ko abenduaren 31ko langileak ez dira aldatu, 16 langile izaten jarraitzen baitute.

Gastu horien lagin bat aztertuta ondorioztatzen da, oro har, ordaindutako ordainsariak egindako lanerako ezarritakoak direla, egindako atxikipenak zuzenak direla eta langile-gastuak behar bezala kontabilizatuta daudela.

2014ko ekitaldian soldata-igoerarik ez dela izan ikusi da orobat.

VI.3. Ondasun arruntetako eta zerbitzuetako gastuak

Ondasun arruntetako eta zerbitzuetako gastuetako betebehar aitortu bateratuek (2.918.786 euro) ekitaldiko gastu osoen ehuneko 27 egiten dute, eta eragiketa arruntetako gastuen ehuneko 30. 2013. urtearen aldean, ehuneko 6 jaitsi dira.

2014ko ekitaldian egindako esleipenen lagin bat aztertu dugu:

|  |  |  |  |  |  |
| --- | --- | --- | --- | --- | --- |
|  | Kontratu mota | Prozedura | Eskaintzak | Lizitazioaren zenbatekoa (BEZik gabe) | Esleipenaren zenbatekoa (BEZa kenduta) |
| Tailer-eskolako sukaldea | Hornikuntza | Publizitaterik gabe negoziatua | 3 | 49.587 | 43.450 |
| Zezenketak | Zerbitzu-emakidak. | Irekia (Europar Batasuneko atalasetik beheiti) | 1 | 51.637 | 50.637 |
| Komun publikoen garbiketa | Bertaratzea | Irekia | 1 | 21.671 | 21.600 |

Kapitulu horretako gastu bateratutik, Udalari 2.867.308 euro dagozkio, eta "Julián Romano" Musika Patronatuari, berriz, 51.477 euro.

Aurreko berrikuspena eginda eta gastuen lagin bat aztertu ondoren, espedienteak izapidetzean dagokien kontratazio-araudia, oro har, bete egiten dela ikusi da; halaber, ikusi da gastuak behar diren ordain-agirietan justifikatuta daudela eta zuzen kontabilizatu direla. Hala eta guztiz ere, ikusi da zenbait kontratutan gainditu egin dela araudian finkatutako gehieneko indarraldia.

*Gomendatzen dugu kontratu-espedienteen indarraldiaren gaineko kontrola areagotzea eta garaiz planifikatzea kasuko lizitazio prozeduraren hasiera.*

VI.4. Transferentzia arruntak

1,27 milioi euroko behin betiko aurreikuspenekin, kapitulu horrek 1,23 milioiko gastuak izan ditu; aurreko urtean baino ehuneko 64 gehiago da hori.

Igoera horren azalpena da, funtsean, azaltzen da EIOZaren itzulketengatik: 0,6 milioi egiten dute (ikus VI.6 atala). Aurreko urteetan eskatu eta 2014an ordaindutakoak dira.

Itzulketak kontuan hartu ezean, 2014ko gastuaren zenbatekoa zer edo zer txikiagoa da 2013koa baino.

VI.5. Inbertsioak

Inbertsioen kapituluko aurrekontu bateratua, 2014rako, 2.419.835 eurokoa izan da.

Egindako inbertsioak, 897.035 euro egiten dutenak, Udalari dagozkio guztiz Zenbateko hori Udalak ekitaldian egindako gastu guztien ehuneko 8 egiten dute. Betetze-maila ehuneko 37koa izan da, eta 2013an egindako inbertsioekin alderatuta, ehuneko 3 igo da.

2014ko ekitaldian egindako honako esleipen hau aztertu dugu:

|  |  |  |  |  |  |
| --- | --- | --- | --- | --- | --- |
|  | Kontratu mota | Prozedura | Eskaintzak | Lizitazioaren zenbatekoa (BEZik gabe) | Esleipenaren zenbatekoa (BEZa kenduta) |
| Remontival ikastetxeko leihoak. 2. fasea. | Obra | Publizitaterik gabe negoziatua, eskaintza onenarentzat | 2 | 39.965 | 39.290 |

Aurreko berrikuspena eginda eta gastuen lagin bat aztertu ondoren, espedienteak izapidetzean dagokien kontratazio-araudia, oro har, bete egiten dela ikusi da, eta gastuak zuzen kontabilizatu direla.

VI.6. Aurrekontuko diru-sarrerak

2014ko ekitaldian aitortutako eskubide bateratuek 11.552.921 euro egiten dute; 152.241 "Julián Romano" Musika Patronatutik heldu dira, bateratzearen doitzeak deskontatu ostean. Betetze-maila ehuneko 85ekoa izan da; 2013an, ordea, ehuneko 88koa izan zen.

Diru-sarreren ehuneko 96 eragiketa arruntei dagozkie, eta ehuneko 4 kapital-eragiketei.

2013ko ekitaldiarekin alderatuta, aitortutako eskubide bateratuak ehuneko 2 igo dira, eta alde hau izan dute, atalez atal (eurotan):

|  |  |  |  |
| --- | --- | --- | --- |
| Diru-sarreren kapituluak | Aitortutako eskubide garbiak | | Aldea (%) |
| 2014 | 2013 | 2014/2013 |
| 1 Zuzeneko zergak | 4.033.453 | 4.035.535 | 0 |
| 2. Zeharkako zergak | 266.823 | 312.762 | -15 |
| 3. Tasak, prezio publikoak eta beste diru-sarrera batzuk | 1.463.073 | 1.325.362 | 10 |
| 4. Transferentzia arruntak | 5.131.010 | 4.947.117 | 4 |
| 5. Ondare bidezko diru-sarrerak | 155.164 | 124.010 | 25 |
| Diru-sarrera arruntak (1. kapitulutik 5.era) | 11.049.524 | 10.744.786 | 3 |
| 6. Inbertsio errealen besterentzea | 40.000 | 80.000 | -50 |
| 7. Kapital-transferentziak | 463.397 | 495.771 | -7 |
| Kapital bidezko diru-sarrerak (6. eta 7. kapituluak) | 503.397 | 575.771 | -13 |
| Diru-sarrerak, guztira | 11.552.921 | 11.320.557 | 2 |

2014ko ekitaldian, 2013ko ekitaldian aplikatu ziren tasa eta tarifa berak aplikatu dira.

Hurrengo taulan udal zerga bakoitzeko aitortu diren eskubideen bilakaera erakusten dugu:

|  |  |  |  |
| --- | --- | --- | --- |
| Zerga | 2014 | 2013 | Aldea (%) |
| 2014/2013 |
| Lurraren kontribuzioa | 2.381.053 | 2.389.128 | 0 |
| Ibilgailuak | 746.571 | 736.438 | 1 |
| Lurren balio-gehikuntza | 485.508 | 529.128 | -8 |
| Jarduera ekonomikoen gaineko zerga | 420.323 | 380.840 | 10 |
| EIOZa | 266.823 | 312.762 | -15 |
| Guztira | 4.300.278 | 4.348.297 | -1 |

Udalaren zergen bidezko diru-sarrerek ehuneko 1 egin dute behera 2013rekin alderatuta. Nabarmentzekoa da EIOZak izan duen jaitsiera, ehuneko 15ekoa, eta lursailen balio-gehikuntzaren igoera, ehuneko 8koa. Bestalde, JEZak ehuneko 10 egin du gora.

Udalak aplikatutako tasak hurrengo taulan ikus daitezke:

|  |  |  |
| --- | --- | --- |
| Tributua | Udala | 2/95 Foru Legea |
| Lurraren kontribuzioa | 0,2705 | 0,10 - 0,50 |
| Jarduera ekonomikoen gaineko zerga | 1,4 | 1 - 1,4 |
| Lurren balio-gehikuntza |  |  |
| Gaurkotzearen koefizientea | 2,37-2,94 | 2tik 3,8ra |
| Zerga-tasa | 17,10 | 8-20 |
| Eraikuntza, instalazioak eta obrak | 5 | 2-5 |

Diru-sarreren aurrekontuko kontusailen lagin baten gainean azterketa egin ondoren, egiaztatu ahal izan dugu egoki izapidetu eta kontabilizatu direla, oro har.

Nabarmentzekoa da 2012ko ekitaldian Udalari beste ekitaldi batzuetan EIOZaren kontzeptuan ordaindutakoen itzulketak eskatu zaizkiola –892.457 euro egiten dute–. Eraiki behar ziren baina, azkenean, osorik eraiki ez ziren etxebizitza-sustapenen EIOZari dagozkie, eta bi enpresari ordaindu behar zaizkie. Haiekin, itzulketa-formula bat adostu zen, geroratutako ordainketa baten bitartez.

Kopuru horietatik, 2013an, 128.708,38 euro ordaindu dira (Transferentzia arrunten gastuei dagokien 4. kapituluaren aurka kontabilizatu dira) gehi erreklamazioetako baten berandutza interesak; beste erreklamaziotik, 2014an, 608.913,61 euro gehi berandutza interesak ordaindu dira. Itzulketari buruzko akordioak 5 urtera bitarteko aldia finkatzen zuen itzulketarako, Udalaren gaitasun ekonomikoaren arabera.

Inbertsioen besterentzeei buruzko kapituluak 2014an 0 euroko behin betiko aurrekontua dauka, eta 40.000 euroko aurrekontu-betetzea (2013an, 80.000 euro izan ziren).

2014an, besterentze bakarra bi garaje-plazena izan da, autobus geltokiko lurrazpiko aparkalekukoak.

VI.7. Hirigintza

Udalak bere baliabideekin egiten ditu hirigintzako zereginak, Hirigintza Zerbitzuen Arloaren bitartez. Jarduera berekiak gartzeko esleitutako langileak honakoak dira: arkitekto bat (bulegoburua), udal zaindari bat eta bi administrari ofizial.

Horrez gainera, Udalak kontratu bat gauzatuta du hirigintzaren alorreko (ingeniaritza) kanpoko aholkularitza-enpresa batekin, eta horiek 2014an 9.957 euroko gastua sortu dute guztira.

2014ean indarrean dagoen Udalaren hirigintza plana 1996an argitaratu zen Nafarroako Aldizkari Ofizialean, eta haren garapena amaitu da.

Txosten hau egiteko datan, behin betiko onetsi da plan berria, eta 2015eko otsailaren 13ko Nafarroako Aldizkari Ofizialean argitaratu da.

Udalak ez du hirigintzako hitzarmenen erregistrorik, ezta artxibategirik ere. Hirigintzako sailetik, 2011ko martxoaren 17an, proposamen bat aurkeztu zen: “Hirigintzako hitzarmenen erregistroa eta artxibategia antolatzeko eta funtzionatzeko arauak”, baina haren edukia oraindik ez da onartu.

Udalak ez du kudeatzen bere lurzoru-ondarea erakundearen gainerako ondasunetatik bereizita. Horri dagokionez, inbentarioan ez da jasotzen ondare hori loturaduna eta bereizia izatea, eta era berean, ez da sortu erregistroa.

Hona gure gomendioak:

* *Hirigintzako hitzarmenak erregistratzea eta artxibatzea, indarrean den legediak eskatzen duen dokumentazioarekin.*
* *Udalaren lurzoru-ondarearen erregistroa eta inbentarioa eratzea, kontuan izanda gainerako ondasunetatik bereizita kudeatu behar dela, hirigintzari buruzko legedian jasotako helburuei lotuta dagoelako.*

VI.8. “Entidad para la gestión del desarrollo municipal y socioeconómico de Estella-Lizarra, SA” (GEDEMELSA) udal sozietatea.

“Entidad para la gestión del desarrollo municipal y socioeconómico de Estella-Lizarra, SA” sozietate anonimo pertsona bakarrekoa da, eta Lizarrako Udala da akziodun bakarra; 2006an sortu zen enpresa, 60.500 euroko kapital sozialarekin.

Sozietatearen Batzar Nagusiak, 2015eko maiatzaren 21ean, sozietatearen kontuak onesteko akta eskuratu dugu. Kontuek honakoak jasotzen dituzte: 2014ko egoera-balantzea, galeren eta iragazien kontua eta ondareko aldaketen egoera-orria.

Udal-sozietate horren egoera-balantzea eta galeren eta irabazien kontua, 2014ko abenduaren 31n, honako hauek izan ziren:

Egoera-balantzea

|  |  |  |  |  |  |
| --- | --- | --- | --- | --- | --- |
| Aktiboa | 2014 | 2013 | Ondare garbia eta pasiboa | 2014 | 2013 |
| Aktibo ez-arrunta | 14.520 | - | Ondare garbia | 57.903 | 58.691 |
| Aktibo korrontea | 45.158 | 58.666 | Kapitala | 60.500 | 60.500 |
| Zordunak | 56 | 132 | Borondatezko erreserbak | 638 | 638 |
| Finantza-inbertsioak epe laburrera | 45.080 | 56.500 | Aurreko ekitaldietako emaitza negatiboa | -2.447 | - |
| Eskudirua | 22 | 2.034 | Ekitaldiko emaitza | -788 | -2.447 |
|  |  |  | Pasibo arrunta | 1.775 | -25 |
|  |  |  | Merkataritzako hartzekodunak | 1.775 | -25 |
| Aktiboa, guztira | 59.678 | 58.666 | Ondare garbia eta pasiboa, guztira | 59.678 | 58.666 |

Galeren eta irabazien kontua

|  |  |  |
| --- | --- | --- |
|  | 2014ko ekitaldia | 2013ko ekitaldia |
| A) Ustiatzearen emaitza | -836 | -2.679 |
| 7. Ustiaketaren bestelako gastuak | -836 | -2.679 |
| B) Emaitza finantzarioa | 48 | 232 |
| b) Beste diru-sarrera finantzario batzuk | 48 | 232 |
| C) Zergen aurretiko emaitzak | -788 | -2.447 |
| Mozkinen gaineko zerga | - | - |
| Ekitaldiko emaitza | -788 | -2.447 |

Diru-sarrerak etorri dira Udalak jarritako kapitalaren epe finkoko ezarpenetik; gastuak, berriz, kontabilitatea eramateko eta urteko kontuak egiteko lansari profesionaletatik eta ordaindu beharreko sozietateen gaineko zergatik.

*Gomendatzen dugu udal-sozietatea likidatu eta desegin dadila, jarduerarik ez baitu.*

Txosten hau eman da araudi indardunak ezarritako izapideak bete ondoren, Jesús Muruzabal Lerga auditore jaunak proposatuta, bera izan baita lan honen arduraduna.

Iruñean, 2016ko martxoaren 18an

Lehendakaria, Helio Robleda Cabezas

Eranskina: 2014ko kontu bateratuen oroit idazkia